২০২১ আইসিসি পুরুষ টি২০ বিশ্বকাপ ফাইনাল
২০২১ আইসিসি পুরুষ টি২০ বিশ্বকাপ ফাইনাল ছিল একটি দিবারাত্রির টোয়েন্টি২০ আন্তর্জাতিক ক্রিকেট ম্যাচ যেটি ২০২১ আইসিসি পুরুষ টি২০ বিশ্বকাপ টুর্নামেন্টের বিজয়ী দল নির্ধারণের লক্ষ্যে ২০২১ সালের ১৪ নভেম্বর সংযুক্ত আরব আমিরাতের দুবাই-এ অবস্থিত দুবাই আন্তর্জাতিক ক্রিকেট স্টেডিয়ামে খেলা হয়েছিল। ম্যাচটি খেলা হয়েছিল এর পূর্বে কোনওদিন পুরুষ টি২০ বিশ্বকাপে চ্যাম্পিয়ন না হওয়া দুই দল নিউজিল্যান্ড ও অস্ট্রেলিয়ার মধ্যে। অস্ট্রেলিয়া ম্যাচটিতে ৮ উইকেটে জয়ী হয় ও তাদের প্রথম পুরুষ টি২০ বিশ্বকাপ শিরোপা লাভ করে।